Fredag er statistikken over de mest brugte navne til nyfødte i 2021 blevet offentliggjort, og nordjyderne er ikke enige med resten af landet i navnevalget.

Hvad er barnets navn? Altan, Soya eller måske Ærteblomst? Der kommer flere og flere nye navne til, men fredag er det blevet offentliggjort, hvad de mest populære navne til nyfødte i 2021 var. Topscorerne i Nordjylland for drenge og piger er: William, Alberte og Ella. Nordjylland adskiller sig 53 nordjyske piger fik i 2021 navnet Alberte, sammen med navnet Ella indtager det derfor førstepladsen. Og det er faktisk noget særligt, for Alberte er slet ikke med på landets top 10. Kun i en enkelt af de øvrige regioner har navnet fået en plads på listen, nemlig den nærmeste region, Midtjylland. Foruden Alberte har vi på den nordjyske top 10-liste også Sofia, Lily, Anna, Josefine, Karla og Merle, der heller ikke er med på listen for hele landet. På drengesiden er det de to navne Lucas og Aksel, der adskiller sig fra resten af landet. På landsplan er favoritterne Alma og Oscar. Og på top 50 har flere nye navne sneget sig ind, det er navnene Holger, Ebbe og Luca til drenge og Vera og Elina til piger.